באליפות העולם בשחייה (בריכת 25 מטר) שנערכה באיסטנבול שבטורקיה בדצמבר אותה שנה זכה מורוזוב ב-3 מדליות, 2 זהב ו-1 כסף. כבר ביום הראשון של התחרות במשחה שליחים 4x100 מטר חופשי שבו סיימה קבוצתו במקום רביעי בתוצאה של 3:08.01 דקות, כשחיין ראשון הוא קבע שיא אליפות חדש של 45.52 שניות. הוא זכה במדליות זהב במשחה ל-50 מטר חופשי בשיא אישי חדש של 20.55 שניות, לפני האלוף האולימפי פלורן מנודו מצרפת (20.88 שניות) ואנתוני ארווין מארצות הברית (20.99 שניות)' במשחה ל-100 מטר חופשי בתוצאה של 45.65 שניות, לפני טומסו ד'אורסוגנה מאוסטרליה (46.80 שניות) ובן ארצו ייבגני לגונוב (46.81 שניות) ובמדליית כסף במשחה שליחים 4x100 מטר מעורב בתוצאה של 3:22.86 דקות, אחרי ארצות הברית (3:21.03 דקות) ולפני אוסטרליה (3:24.77 דקות). כשחיין אחרון הוא שחה ב"זינוק שליחים" בתוצאה של 44.95 שניות, התוצאה המהירה בתחרות.